Manuel Poggiali
De Manuel Poggiali, gebuer de 14. Februar 1983 zu Borgo Maggiore, ass e fréiere san-marineesesche Motorradcoureur, Futsalspiller an Ex-Foussballspiller (Mëttelfeld).

De Poggiali huet seng Profiscarrière am Motorradsport 1999 ugefaangen an 2006 opgehalen, mat engem kuerze Comeback 2008. Hie war zweemol Weltmeeschter, am Joer 2001 an der 125cc-Klass an 2003 an der 250cc-Klass.

No der Motorradcarrière huet hie Foussball, an duerno Futsal gespillt. Hie war am Kader vun der san-marineesescher Futsalnationalekipp. Als Foussballspiller, huet hie vun 2014 bis 2017 fir den SS Pennarossa (SMR) gespillt.

Zanter 2017 schafft hien als Trainer fir Motorradcoureuren an Italien.

Futsalspiller
Gebuer 1983
Motorradcoureuren
San-marineesesch Foussballspiller
Traineren